Februarie boek van die maand: Vlug na Santorini deur Malene Breytenbach | Liefdesverhale blog
February 9, 2018 ~ nbuitgewers
Vlug na Santorini deur Malene Breytenbach is ons Februarie boek van die maand. Lees hier meer oor dié boek:
Na ’n traumatiese voorval met haar eks, verlang Erika na ’n ver plek waar mense haar veilig sal laat voel. Sy besluit om rus vir haar siel te gaan soek by haar familie op Santorini.
Sy’t skaars haar voete op die eiland gesit toe sy hom sien: ’n Griekse god met ’n lenige lyf, breë skouers en donker oë. Hy is die mooiste man wat sy nog in lewende lywe gesien het, en hy straal manlikheid uit.
Paul Michelakis is die kroonprins van die Atlantis-fortuin. Dit gaan egter meer as geld en die vooruitsig op ’n volmaakte toekoms verg om Erika se liefde en vertroue te wen, want sy is nou half bang vir mans. Boonop gaan Cristina Vassiliou en dié se ryk familie ook nie sommer terugstaan vir ’n onbekende blondine nie.
Koop dit nou! Takealot (digitaal) | Raru | Loot | MySubs (digitaal) | Amazon Kindle
Dr Malene Breytenbach het drie meestersgrade asook ’n doktorsgraad in joernalistiek. Sy en haar man woon op Stellenbosch. Malene het verskeie liefdesverhale op haar kerfstok, sowel as die gewilde romans Gister is ’n ver land, Pluimprinse en Bloedgrond.
Posted in Jongste liefdesverhale
< Previous ‘n Uittreksel van Waar liefde begin deur Schalkie van Wyk
Next > Elza Rademeyer gesels oor Tweede kans op liefde